CELEX: C2004/284/57
Language: da
Date: 2004-11-20 00:00:00
Title: Sag T-392/04: Sag anlagt den 24. september 2004 af Salvatore Gagliardi mod Kontoret for Harmonisering i det Indre Marked (Varemærker og Design)

20.11.2004   
            
            
               DA
            
            
               Den Europæiske Unions Tidende
            
            
               C 284/29
            
         Sag anlagt den 24. september 2004 af Salvatore Gagliardi mod Kontoret for Harmonisering i det Indre Marked (Varemærker og Design)
   (Sag T-392/04)
   (2004/C 284/57)
   Processprog: italiensk
   Ved De Europæiske Fællesskabers Ret i Første Instans er der den 24. september 2004 anlagt sag mod Kontoret for Harmonisering i det Indre Marked (Varemærker og Design) af Salvatore Gagliardi, indehaver af enkeltmandsvirksomheden af samme navn, ved avvocati Alex Schmitt, prof. Paolo Biavati og Sandro Corona.
   Den anden part i sagen for appelkammeret var Norma Lebensmittelfilialbetrieb GmbH & Co. KG.
   Sagsøgeren har nedlagt følgende påstande:
   
               —
            
            
               Afgørelse truffet den 15. juni 2004 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 0154/2002-4) annulleres.
            
         
               —
            
            
               I henhold til procesreglementets artikel 87 pålægges det den tabende part at betale sagens omkostninger (dvs. Harmoniseringskontoret i det omfang det bliver anset for ansvarlig — f.eks. for at have truffet afgørelse ultra petita).
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Figurmærket »MANU« — registreringsansøgning nr. 1.021.690 for en lang række varer i klasse 18, 24 og 25.
            
         
               Indehaver af det i indsigelsessagen påberåbte varemærke eller tegn:
            
            
               Norma Lebensmittelfilialbetrieb GmbH & Co. KG.
            
         
               Det i indsigelsessagen påberåbte varemærke eller tegn:
            
            
               Det tyske ordmærke »MANOU« for varer i klasse 25 (beklædningsgenstande, fodtøj og hovedbeklædning).
            
         
               Indsigelsesafdelingens afgørelse:
            
            
               Indsigelsen forkastes.
            
         
               Appelkammerets afgørelse:
            
            
               Indsigelsen tages til følge og der gives afslag på registreringsansøgningen.
            
         
               Søgsmålsgrunde:
            
            
               Urigtig anvendelse af artikel 8, stk. 1, litra b), i forordning (EF) nr. 40/94 om EF-varemærker. Sagsøgeren har ligeledes gjort gældende, at den anfægtede afgørelse blev truffet ultra petita, idet varemærkeansøgningen også blev afslået med hensyn til varer i klasse 18 og 24, der helt klart aldrig havde været genstand for en indsigelse, og endvidere med hensyn til varer i klasse 25 ud over beklædningsgenstande, selv om indsigelsen alene vedrørte beklædningsgenstande.